- કેન્દ્રની ભાજપ સરકાર જી.એસ.ટી.ને ઉપલબ્ધિ ગણાવી રહી છે. પરંતુ જી.એસ.ટી.નો ગબ્બર ટેક્ષ સુરેન્દ્રનગરના વેપારીઓ માટે દિવાળી પર્વ પર હોળી સમાન બની ગયો છે. આથી રોષે ભરાયેલા વેપારીઓએ શુક્રવારે કલેક્ટર સુરેન્દ્રનગર કલેક્ટર કચેરીમાં આવેદનપત્ર આપ્યું હતું. જેમાં જી.એસ.ટી.ના કાયદામાં પડતી તકલીફો માટે નેશનલ એક્શન કમિટિ ઓફ જી.એસ.ટી. પ્રોફેશનલના સંયોજન દ્વારા પડતી ૧૨ જેટલી મુશ્કેલીઓની રજૂઆતો કરવામાં આવી હતી.